
ПРОЕКТ ЗА ИЗМЕНЕНИЕ И ДОПЪЛНЕНИЕ 
НА НАРЕДБА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ
 НА ТЕРИТОРИЯТА НА ОБЩИНА ГРАМАДА

                               
                           ВНОСИТЕЛ:  МИЛЧО БАШЕВ – КМЕТ НА ОБЩИНА ГРАМАДА
Проект



На основание чл.26 от Закона за нормативните актове след публикуване на настоящото обявление на интернет страницата на общината, Община Грамада приема в 30-дневен срок от обявяването предложения и становища  е-mаil адрес obstina_gramada@abv.bg или в деловодството на Община Грамада, пл.”Мико Нинов” № 1 относно проекта за изменение и допълнение на  Наредба за определянето и администрирането на местните такси и цени на услуги на територията на община Грамада.
На основание чл.28, ал.2 от Закона за нормативните актове, Ви предоставяме следните МОТИВИ към проекта за изменение и допълнение на  Наредба за определянето и администрирането на местните такси и цени на услуги на територията на община Грамада.

1.Причини, които налагат измененията и допълненията:

Съгласно чл.9 от Закона за местните данъци и такси редът и начинът за определянето и администрирането на местните такси и цени на услуги се уреждат в Наредба на Общинския съвет.На местно ниво Общински съвет Грамада с Решение № 217 от 05.03.2003г. е приел Наредба за определянето и администрирането на местните такси и цени на услуги на територията на община Грамада, изменена и допълнена с последвали решения.
Направените предложения за изменение и допълнение на Наредба за определянето и администрирането на местните такси и цени на услуги на територията на община Грамада са в няколко аспекта:
1.Предложение за изменения, произтичащи от промяна на законови норми от по-висока степен.
2.Предложение за изменения, свързани с необходимостта от по-пълно възстановяване на разходите на община Грамада по предоставянето на определени административни услуги.
3.Предложение за изменения, свързани с разширяване на кръга на възможностите на Общинска администрация – Грамада да предоставя нови услуги на физически и юридически лица. 
Размерът на такса битови отпадъци не е променян от 2012 г.Разходите за предоставяне на услугите нарастват всяка година.Непрекъснато се увеличава размера на отчисленията по чл.64 от ЗУО, като от 15.00 лв.на тон от 2013 г., отиват на 82.00 лв.на тон за 2021 г.Разходите за дейностите по сметосъбирането и сметоизвозването на територията на общината  са обвързани с размера на минималната работна заплата.
С оглед обезпечаване на услугите по събиране и извозване на битовите отпадъци, обезвреждането  им в депа или други съоръжения и поддържане чистотата на териториите за обществено ползване и имайки предвид, че приходите от такса битови отпадъци не биха могли да покриват разходите и общината дофинансира тази дейност със собствени приходи, е необходима промяна на размера на такса битови отпадъци. Предлага се размерът за 2021 г. също да бъде определен при условията на чл.8, ал.3 от Закона за местните данъци и такси.Съгласно цитираната разпоредба, размерът на таксата може да не възстановява пълните разходи на общината по предоставяне на определена услуга, когато общинският съвет реши, че това се налага за защита на обществения интерес, като в този случай разликата между разходите и размера на таксата е за сметка на други общински приходи.
Таксите за извършваните административни услуги не са променяни от 2010 г.
Във връзка с приемане на Наредба за регистрация, отчет, контрол, правила на движение и изисквания, на които трябва да отговарят пътните превозни средства с животинска тяга  на територията на Община Грамада е необходимо да бъде определена цена на регистрационна табела.
Във връзка с новозакупен товарен автомобил „MAN” е необходимо определяне на цена на извършената услуга.


2. Цели които се поставят:
Предлаганият проект на Наредба цели оптимизиране и синхронизиране на действието на общинският нормативен акт с акт от по-висока степен, а именно Закона за местните данъци и такси.

3. Финансови и други средства, необходими за прилагането на наредбата.

Предвидените изменения и допълнения в проекта  на Наредбата за  определянето и администрирането на местните такси и цени на услуги на територията на община Грамада не изискват допълнителни  финансови  средства за прилагането и.
4. Очаквани резултати от прилагането, включително финансови, ако има такива.

        В резултат на приемане на  Наредба за изменение и допълнение на Наредбата  за  определянето и администрирането на местните такси и цени на услуги на територията на община Грамада се очакват допълнителни приходи,  които да покрият разходите за услугите.

5. Анализ за съответствие с правото на Европейския съюз.

Предлаганият проект за изменение и допълнение на Наредбата за определянето и администрирането на местните такси и цени на услуги на територията на община Грамада е подзаконов нормативен акт за прилагане на отделни разпоредби на Закона за местните данъци и такси, поради което, съответствието й с правото на Европейския съюз е предопределено от съответствието на посочения Закон с правото на Европейския съюз.
Предвид гореизложеното представям на вашето внимание следният проект за изменение и допълнение на Наредбата за определянето и администрирането на местните такси и цени на услуги на територията на община Грамада, а именно:

§1. В Глава ІІ -  Раздел ІІ – Такси за административни услуги:

1. В чл.17  се прави следната промяна:

1.В ал.1, т.1 думите „4.00 лв” се променят на „5.00 лв.”
2.В ал.1, в т. 2,3,4,5,6,7 и 11 думите „2.00 лв.” се променят на „3.00 лв”.
3.В ал.1, т.8 – става „За издаване на многоезично стандартно удостоверение(раждане, граждански брак, смърт, семейно положение, брачна дееспособност, местоживеене и местопребиваване)” съгласно  Регламент (ЕС) № 2016/1191 на Европейския парламент и Съвета на Европа  - 10.00 лв.
4.В т.10 думите „5.00 лв” се променят на „10.00 лв”.
5.В т.13 думите „3.00 лв” се променят на „4.00 лв”.
6.В т.14 думите „5.00 лв” се променят на „7.00 лв”.

2. Чл.19 придобива следната редакция: 
„Чл.19(1)Административните услуги предоставени от общината и сроковете за тяхното изпълнение са: 
1.обикновена – в рамките на 14 дни
2.бърза – в рамките на 3 работни дни
3.експресна – за 1 работен ден
(2) – Бързата услуга се заплаща с 50 % увеличение на таксата, а експресната с 100% увеличение на таксата.”
  
§2. В Глава ІІ - Раздел V „Такса за битови отпадъци ” се правят следните изменения и допълнения:
1. Чл.29А – придобива следната редакция: 
„Чл.29А. Размерът на такса битови отпадъци се определя в промили върху данъчната оценка както следва:
  1. За жилищни имоти  на граждани и юридически лица 
	Вид услуги
	Грамада
	Селата

	1.Събиране и транспортиране на битови отпадъци до съоръжения и инсталации за тяхното третиране;
	

1,4
	

1,3

	2. Третиране на битовите отпадъци в съоръжения и инсталации;
	
0,6
	
0,4

	3. Поддържане на чистотата на териториите за обществено ползване в населените места и селищните образувания в общината.
	
0,4



	
0,3

	
Всичко:
	
2,4 на хиляда
	
2,0 на хиляда



2.За нежилищни имоти  на граждани и юридически лица 
	Вид услуги
	Грамада
	Селата

	1.Събиране и транспортиране на битови отпадъци до съоръжения и инсталации за тяхното третиране;
	

3,10
	

2,80

	2. Третиране на битовите отпадъци в съоръжения и инсталации;
	
1,3
	
0,80

	3. Поддържане на чистотата на териториите за обществено ползване в населените места и селищните образувания в общината.
	


0,60
	


0,40

	
Всичко:
	
5,00 на хиляда
	
4,00 на хиляда




§3. В Приложение № 1: Списък за видовете услуги и цените за тях по чл.37 се допълва следното: 
1.Т.47 придобива следния текст: „Регистрационна табела на ППС с животинска тяга съгласно чл.9, ал.3, т.2 от Наредба за регистрация, отчет, контрол, правила на движение и изисквания, на които трябва да отговарят пътните превозни средства с животинска тяга  на територията на Община Грамада – 15.00 лв.”
2.Т.60 придобива следният текст: „Услуга с товарен автомобил „MAN” – 2.00 лв./км.”

